ધનઃ સંવત ર૦૭પના નૂતન વર્ષ દરમિયાન ધન રાશિના જાતકો માટે આરોગ્ય ક્ષેત્રે થોડી હેરાનગતિ ભોગવવી પડે તેવું જણાય છે. આ વર્ષ દરમિયાન દેહ જીવનનો માલિક ગુરુ બારમો થતા દેહભાવે શનિનું ભ્રમણ હોવાથી કંઈ ને કંઈ તકલીફો આવે તેવું બની શકે છે. પનોતીનો તબક્કો સોનાના પાયે હોવાથી તકલીફો વધે તેવું જણાય છે. આ વર્ષ દરમિયાન તમારી માનસિક અને શારીરિક સ્વસ્થતા બરાબર જણાતી નથી. આપ હતાશામાં ધકેલાઈ જતા જાવા મળશો. તેમાં ૧૬ ડિસેમ્બરથી ૧૬ જાન્યુઆરી સુધીનો સમય વધુ વિકટ રહેશે.